Dai Fujikura

Dai Fujikura (; s. 1977 Osaka) on japanilaissyntyinen, 15-vuotiaasta saakka Isossa-Britanniassa asunut säveltäjä.Dai Fujikura Ricordi, viitattu 18.7.2021

Fujikura opiskeli Trinity College of Musicissa Daryl Runswickin, Royal College of Musicissa Edwin Roxburghin ja King's College Londonissa George Benjaminin johdolla. Hän on saanut lukuisia palkintoja ja tunnustuksia, kuten ensipalkinnon kansainvälisessä Kazimierz Serocki -säveltäjäkilpailussa (1998), Royal Philharmonic Societyn sävellyspalkinnon (2004), Hindemith-palkinnon (2007), Venetsian biennaalin Hopeisen leijonan (2017)Silver Lion: Dai Fujikura La biennale di Venezia, viitattu 18.7.2021 ja Ivor Novello -säveltäjäpalkinnon (2019)WINNERS ANNOUNCED FOR THE IVORS COMPOSER AWARDS 2019 Ivors Academy, viitattu 18.7.2021.Dr Dai Fujikura Royal College of Music, viitattu 18.7.2021

Fujikuran teosten esityksiä ovat johtaneet muiden muassa Martyn Brabbins, Péter Eötvös, Pierre Boulez, Charles Hazlewood ja Susanna Mälkki. Monet sinfoniaorkesterit ja muut kokoonpanot ovat tilanneet ja esittäneet Fujikuran sävellyksiä. Vuonna 2014 hän sai nimityksen Nagoyan filharmonisen orkesterin kaikkien aikojen ensimmäiseksi residenssisäveltäjäksi.Fujikura appointed NPO's Composer in Residence Ricordi, viitattu 18.7.2021 Kaudella 2017–2018 hän toimi Île-de-Francen kansallisorkesterin residenssisäveltäjänä. Fujikura on säveltänyt myös kamarimusiikkia ja käyttänyt osassa teoksistaan elektroniikkaa. Hänen ensimmäisenä oopperanaan kantaesitettiin vuonna 2015 Pariisissa Solaris. Fujikura on tehnyt genrerajat ylittävää työtä. 

 Lähteet 

 Aiheesta muualla 
 Viralliset sivut , 

Luokka:Japanilaiset säveltäjät
Luokka:Oopperasäveltäjät
Luokka:Vuonna 1977 syntyneet
Luokka:Elävät henkilöt